จุฬาฯเริ่มแล้ว 1 ก.พ.งดแจกถุงพลาสติก-โฟม
เมื่อวันที่ 27 ม.ค. ที่เรือนจุฬานฤมิต จุฬาลงกรณ์มหาวิทยาลัย แถลงข่าวเปิดตัวแผนปฏิบัติการและโครงการ CHULA Zero Waste ศ.ดร.บัณฑิต เอื้ออาภรณ์ อธิการบดีจุฬาฯ กล่าวว่า จุฬาฯมีนิสิต อาจารย์ บุคลากร นักเรียนร.ร.สาธิต มากกว่า 40,000 คน แต่ละวันผลิตขยะค่อนข้างมาก จุฬาฯจึงต้องการสร้างจิตสำนึกและจิตสาธารณะให้กับประชาคมในการบริโภคอย่างฉลาด โดยเป็นการบริโภคที่คำนึงถึงส่วนรวมด้วย จึงเป็นที่มาของโครงการ CHULA Zero Waste โดยเป็นโครงการ 5 ปี ตั้งแต่ 2560-2564 และตั้งเป้าเมื่อสิ้นสุดโครงการจะลดขยะได้ 30% และจะขยายโครงการนี้ไปสู่ชุมชนรอบๆ เช่น ชุมชนสามย่านสยามสแควร์ และอยากเชิญชวนสถาบันการศึกษา โรงเรียน ชุมชนต่างๆ ดูแลรักษาสิ่งแวดล้อมร่วมกัน,ดร.สุจิตรา วาสนาดำรงดี นักวิจัยสถาบันสภาวะแวดล้อมจุฬาฯกล่าวว่า โครงการฯได้ประชาสัมพันธ์ลดการใช้ถุงในจุฬาฯ ตั้งแต่เดือน พ.ย.2559 ซึ่งได้ผลดี ชาวจุฬาฯหันมาใช้ถุงผ้ามากขึ้น สำหรับแผนปฏิบัติการในปีนี้ ตั้งแต่ 1 ก.พ.2560 ร้านสะดวกซื้อและร้านสหกรณ์จุฬาฯ จะงดแจกถุงพลาสติกและโฟม หากมีผู้ต้องการจะจำหน่ายใบละ 2 บาท ทั้งนี้ จากการสำรวจความคิดเห็นนิสิตจุฬาฯเกี่ยว กับการลดใช้ถุงพลาสติก พบว่า 80% พร้อมใช้ถุงผ้าแทนถุงพลาสติก 84% จะพกกระติกน้ำส่วนตัวเพื่อเติมน้ำสะอาดดื่ม และ 97.5% พร้อมจะแยกขยะลงถังขยะประเภทต่างๆที่จัดไว้ ซึ่งในระยะต่อไปจะขยายโครงการลดใช้ถุงพลาสติกและโฟมออกไปบริเวณสยามสแควร์ให้เป็นพื้นที่ปลอดโฟมต่อไป.
ที่เรือนจุฬานฤมิต จุฬาลงกรณ์มหาวิทยาลัย แถลงข่าวเปิดตัวแผนปฏิบัติการและโครงการ CHULA Zero Waste ศ.ดร.บัณฑิต เอื้ออาภรณ์ อธิการบดีจุฬาฯ กล่าวว่า จุฬาฯมีนิสิต อาจารย์ บุคลากร นักเรียนร.ร.สาธิต มากกว่า 40,000 คน
ถุงพลาสติก,โฟม,ถุงผ้า,จุฬาลงกรณ์มหาวิทยาลัย,สุจิตรา วาสนาดำรงดี